Here is a page extracted from Wikipedia that may contain CSS, HTML, and a lot of unformatted text.

Title: Ingenuity
Content: Ingenuity (en aragonés enchenio u estruzia) ye un helicoptero robotico que se planeya emplegar pa prebar a tecnolochía pa explorar obchectivos interesants en Marte y aduyar a planificar a millor rota de conducción pa futuros rovers de Marte. O chicot helicoptero ye planiau pa o suyo desplegue en 2021 dende o rover Perseverance como parti d'a misión Mars 2020. S'aspera que vuele dica cinco vegadas entre a suya campanya de preba de 30 días, en primerías d'a misión d'o rover, ya que ye prencipalment una contrimuestra de tecnolochía. Se planeya que cada vuelo no prenga mas de tres menutos, a altituz que oscilan entre 3 y 10 m sobre a tierra. Potencialment poderba cubrir una longaria de dica 300 metros  por vuelo. Puede emplegar o control autonomo y comunicar-se con o Perseverance dreitament dimpués de cada aterrizada. Si funciona como s'asperaba, a NASA podría construyir sobre o disenyo pa futuras misions aerias de Marte. A incheniera MiMi Aung ye o lider d'o prochecto.

Ingenuity leva un troz de tela de l'ala d'o Wright Flyer de 1903, l'avión d'os chirmans Wright, lo primer vuelo motorizau controlau d'a humanidat en a Tierra, y la suya aria de desapegue y aterrizache ha estau nombrada Wright Brothers Field.

Lo 19 d'abril de 2021 a las 11:30 UTC, l'helicoptero realizó con exito lo primer vuelo motorizau en Marte, que duró 39,1 segundos. S'elevó verticalment bels 3 metros, flotó, chiró en o suyo puesto 96 graus en una maniobra planificada y aterrizó, convirtiendo-se asinas en a primera nau mas pesada que l'aire que vola en unatra planeta. Manimenos o primer vuelo en unatra planeta corresponde a los globos que voloron en Venus en 1985 lanzaus per las sondas sovieticas Vega 1 y Vega 2.

Lista de vuelos

Referencias 

Programa espacial d'Estaus Unius
Misions a Marte
NASA